### Beslutning

Fremsendes til Kulturudvalget til behandling i henhold til beslutning i byrådets møde den 9. september 2020.

### Resumé

Jævnfør Folkeoplysningslovens § 33, stk. 5, skal kommunen føre tilsyn med de folkeoplysende foreninger, der modtager tilskud eller anvises lokaler efter denne lov.

Byrådet besluttede med indstillingen ”Temabaseret tilsyn på folkeoplysningsområdet”, vedtaget d. 21.12.2016, at Kultur og Borgerservices tilsyn med de folkeoplysende foreninger skulle føres med en temabaseret tilgang.

Jævnfør byrådsindstillingen skal der foretages en evaluering af tilsynsindsatsen efter tre år, hvorefter Byrådet skal tage stilling til om indsatsen skal fortsætte uændret eller justeres.

Det er Kultur og Borgerservices anbefaling, på baggrund af evalueringen og resultatet af de sidste tre års tilsyn, at det temabaseret tilsyn på folkeoplysningsområdet videreføres på samme niveau som hidtil.

Kultur og Borgerservice anbefaler derudover, at retningslinjerne for tilsynet videreføres, men at der foretages enkelte ændringer af tilsynsindsatsen, herunder en forenkling af udvælgelsesprocessen.

Det foreslås blandt andet, at Byrådet med denne indstilling vedtager syv temaer for udvælgelse af foreninger til tilsyn, som forvaltningen kan udvælge foreningerne på baggrund af hvert år, jf. afsnit 5.1.

De syv temaer tager udgangspunkt i følgende: størrelse på det årlige tilskud, stigning i aktivitets- og tilskudsniveau, udvikling i medlemstal, opmærksomhedspunkter jf. tidligere års tilsyn, tvivl om efterlevelse af folkeoplysningslovens bestemmelser samt tilfældig udvælgelse af foreninger.

### Indstilling

Det indstilles

At 1) Byrådet tager evalueringen af ”Det temabaseret tilsyn på folkeoplysningsområdet” til efterretning.

At 2) Byrådet fastholder det nuværende tilsynsniveau og viderefører ”Det temabaseret tilsyn på folkeoplysningsområdet”

At 3) Byrådet godkender Kultur & Borgerservices anbefalinger til ændringer af tilsynsindsatsen, herunder at Byrådet fastsætter syv temaer, som forvaltningen kan bruge til udvælgelse af foreninger, med folkeoplysningsudvalget som høringspart.

### Sagens forløb

26-08-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-08-2020 Magistraten
Fremsendes til [adresse] med bemærkning, at Magistraten i mødet den 31. august 2020 anbefaler, at byrådet tiltræder Magistratsafdelingen for Kultur og Borgerservices indstilling af 20. august 2020.
 09-09-2020 [adresse]
Fremsendes til Kulturudvalget til behandling i henhold til beslutning i byrådets møde den 9. september 2020.
 16-09-2020 Kulturudvalget
Beslutning ikke frigivet